പയ്യന്നൂരിലെ യുവതിയുടെ ആത്മഹത്യ ഭര്തൃവീട്ടിലെ പീഡനത്തെ തുടര്ന്ന് ശബ്ദരേഖ പുറത്ത് പയ്യന്നൂര് കോറോത്ത് യുവതി ഭര്തൃവീട്ടില് തൂങ്ങിമരിച്ചത് ഗാര്ഹിക പീഡനത്തെ തുടര്ന്നെന്ന് കുടുംബം. വിജീഷിന്റെ ഭാര്യ സുനീഷയാണ് ആത്മഹത്യ ചെയ്തത്. ഭര്ത്താവും വീട്ടുകാരും തന്നെ മര്ദിക്കാറുണ്ടെന്ന് പറഞ്ഞ് സുനീഷ സഹോദരന് അയച്ച ശബ്ദരേഖ പുറത്തുവന്നു. കഴിഞ്ഞ ദിവസമാണ് സുനീഷയെ ഭര്തൃവീട്ടിലെ കുളിമുറിയില് തൂങ്ങിമരിച്ച നിലയില് കണ്ടെത്തിയത് മകള്ക്ക് ഭര്തൃവീട്ടില് പീഡനമേല്ക്കുന്നുവെന്ന് ചൂണ്ടിക്കാട്ടി സുനീഷയുടെ മാതാവ് ഈ മാസം അഞ്ചാം തീയതി പയ്യന്നൂര് പോലീസില് പരാതി നല്കിയിരുന്നു. തുടര്ന്ന് പോലീസ് രണ്ട് കുടുംബങ്ങളെയും വിളിച്ചുവരുത്തുകയും പ്രശ്നങ്ങള് ഒത്തുതീര്പ്പാക്കി വിടുകയുമായിരുന്നു.